Man reël glo om vrou te laat vermoorFoto: SAPD/Facebook Kapt. Philani Nkwalase, woordvoerder van die Valke, het gesê die man is Woensdag in Mothibistad in hegtenis geneem. Tebogo Martin Ntefang het Donderdag in die Mothibistad-landdroshof verskyn en is op borgtog van R500 vrygelaat. Hy moet weer op 5 Oktober in die hof verskyn op aanklag van samesewering om moord te pleeg. Volgens Nkwalase het Ntefang glo gereël om ŉ groot bedrag geld te betaal om sy vrou te laat vermoor. “Die Valke se vinnige ingryping het tot gevolg gehad dat die man in hegtenis geneem is voordat ŉ betaling gemaak kon word. Die motief vir die beweerde misdaad is in dié stadium nog nie duidelik nie.” Die ondersoek duur voort.